ભારતીય ક્રિકેટર મોહમ્મદ શમીની પત્ની હસીન જહાને તાજેતરમાં શમી સામે કેટલાક આક્ષેપો કર્યા હતા જેમાં ભ્રષ્ટાચારના આક્ષેપો પણ સામેલ હતા. આ અંગે સુપ્રીમ કોર્ટે નીમેલી બીસીસીઆઈની સંચાલન સમિતિ (COA)ના ચેરમેન વિનોદ રાયે બોર્ડના એન્ટિ કરપ્શન યુનિટ (ACU)ના વડા નીરજકુમારને તપાસ કરવાનો આદેશ આપ્યો છે. હસીન જહાને તાજેતરમાં પોલીસ ફરિયાદ નોંધાવી હતી જેમાં તેણે પોતાના પતિ અને ભારતીય ક્રિકેટર મોહમ્મદ શમી સામે વિશ્વાસઘાત અને ઘરમાં મારામારીના આક્ષેપો કર્યા હતા. વિવિધ આક્ષેપોને ધ્યાનમાં રાખીને બીસીસીઆઈએ શમીનો વાર્ષિક કરાર પણ અટકાવી દીધો હતો.